สังคมข่าวหุ้น
*ดัชนีตลาดหุ้นไทยปิดที่ระดับ 1,637.85 จุด เพิ่มขึ้น 3.03 จุด มูลค่าการซื้อขาย 50,306.16 ล้านบาท สัปดาห์สุดท้ายของกำหนดการทยอยประกาศผลประกอบการของบริษัทจดทะเบียน รวมถึงงาน SET in the city 2019 ที่จะมีขึ้นระหว่างวันที่ 14-17 พ.ย.นี้ หวังว่าจะทำให้มีเม็ดเงินไหลเข้ามาในตลาดฯ
10 พ.ย. 2562

สโนว์แมน
*ดัชนีตลาดหุ้นไทยปิดที่ระดับ 1,637.85 จุด เพิ่มขึ้น 3.03 จุด มูลค่าการซื้อขาย 50,306.16 ล้านบาท สัปดาห์สุดท้ายของกำหนดการทยอยประกาศผลประกอบการของบริษัทจดทะเบียน รวมถึงงาน SET in the city 2019 ที่จะมีขึ้นระหว่างวันที่ 14-17 พ.ย.นี้ หวังว่าจะทำให้มีเม็ดเงินไหลเข้ามาในตลาดฯ
*GPSC ปลื้มที่นักลงทุนแห่จองหุ้นกู้ฯ วงเงิน 3.5 หมื่นล้านบาท มียอดจองเกินถึง 3.6 เท่า ของมูลค่าที่เสนอ โดยนักลงทุนได้แจ้งความต้องการในการลงทุนหุ้นกู้มากกว่า 1 แสนล้านบาท สะท้อนถึงความเชื่อมั่นหลังการควบรวมกิจการ GLOW บวกกับเป็นจังหวะที่เหมาะสมจากภาวะตลาดฯ ที่เอื้ออำนวย อัตราดอกเบี้ยที่ยังอยู่ในระดับต่ำ ทำให้หุ้นกู้ของ GPSC ได้รับอัตราดอกเบี้ยที่เหมาะสม เป็นโอกาสในการสร้างความสมดุลในเรื่องการบริหารจัดการต้นทุนทางการเงินได้อย่างมีประสิทธิภาพ
*ANAN ราคาเริ่มปรับเพิ่มขึ้น แว่ว ๆ วงในมาว่า “คุณโก้ ชานนท์” แห่งอนันดาฯ เตรียมจะมีบิ๊กโปรเจกต์อสังหาฯ ร่วมกับบีทีเอส กรุ๊ป บนที่ดินของโครงการธนาซิตี้ ติดถนนบางนา-ตราด เนื้อที่โครงการมากกว่า 100 ไร่ โดยได้มีการลงนามความร่วมมือกันเป็นที่เรียบร้อยแล้ว คาดว่าเร็ว ๆ นี้จะมีข่าวใหญ่ออกมาสะเทือนวงการแน่นอน
*วันนี้วันดี ORI จับมือ “LAZADA” ขน 13 โครงการในพอร์ต ทำเลใกล้รถไฟฟ้าและในพื้นที่ EEC ระดับราคาขายเริ่มต้นที่ 1.39 ล้านบาทต่อยูนิต อัดแคมเปญแรง “11.11 CRAZY SALE X 10 YEARS ORIGIN” ช้อปออนไลน์ครั้งใหญ่ เฉพาะในวันที่ 11 พ.ย.นี้ จองคอนโดฯ เพียง 111 บาท ฟาก PSH จับมือ “Shopee” เปิด 2 แคมเปญ “11.11 ลดอลัง ปังทุกยูนิต-Shopee Connect” เอาใจนักช้อปออนไลน์ คาดแต่ละค่ายเร่งอัดแคมเปญดันผลงานไตรมาส 4/2562
*ภายในสัปดาห์นี้มีหุ้นไอพีโอต่อคิวเข้าเทรดกัน 4 วันต่อเนื่อง โดยพรุ่งนี้ (12 พ.ย.) SHR ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจบริหารจัดการโรงแรมและลงทุนในธุรกิจโรงแรมระดับนานาชาติ เข้าเทรดในตลาด SET จำนวนหุ้นไอพีโอไม่เกิน 1,437,456,000 หุ้น ที่ราคาหุ้นละ 5.20 บาท ถัดมาวันที่ 13 พ.ย. หุ้น ACE ประกอบธุรกิจหลักโดยการถือหุ้นในบริษัทอื่น (Holding Company) ที่ประกอบธุรกิจผลิตและจำหน่ายไฟฟ้าและไอน้ำ และธุรกิจอื่นที่สนับสนุนหรือเกี่ยวเนื่องกับธุรกิจผลิตและจำหน่ายไฟฟ้าและไอน้ำ ปัจจุบันมีโครงการที่ COD แล้ว 13 โครงการ มีกำลังการผลิตติดตั้งรวม 211.18 เมกะวัตต์ เข้าเทรดในตลาด SET จำนวนหุ้นไอพีโอ 1,018 ล้านหุ้น ที่ราคาหุ้นละ 4.40 บาท ต่อมาวันที่ 14 พ.ย. หุ้น BC ผู้พัฒนาโครงการอสังหาริมทรัพย์ในรูปแบบสร้าง-ดำเนินงาน-ขาย (Build-Operate-Sell : BOS) อสังหาริมทรัพย์ประเภทโรงแรม เซอร์วิสอพาร์ตเมนต์ Commercial Real Estate (ได้แก่ศูนย์การค้าและอาคารสำนักงานให้เช่า) และให้บริการด้านบริหารจัดการอสังหาริมทรัพย์ เข้าเทรดในตลาด mai จำนวนหุ้นไอพีโอ 167 ล้านหุ้น ราคาหุ้นละ 2.86 บาท และวันที่ 15 พ.ย.หุ้น TPS ให้คำปรึกษา ออกแบบ จัดหา ติดตั้ง และจำหน่ายผลิตภัณฑ์และอุปกรณ์ที่เกี่ยวข้องกับระบบเทคโนโลยีสารสนเทศ รวมถึงให้บริการดูแลและบำรุงรักษาระบบภายหลังการขายจะเข้าเทรดในตลาด mai จำนวนหุ้นไอพีโอ 80 ล้านหุ้น ราคาหุ้นละ 2.50 บาท
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.